Πληροφορίες: Τάνια Κατσάνη

ΕΠΕΙΓΟΝ

**Αθήνα:** 17.03.2023

**Αρ. Πρωτ.:** 508

ΠΡΟΣ: Yπουργό Περιβάλλοντος και Ενέργειας κ. Κ. Σκρέκα

**ΚΟΙΝ: «Πίνακας Αποδεκτών»**

ΘΕΜΑ: «Η Ε.Σ.Α.μεΑ. καταθέτει τις προτάσεις - παρατηρήσεις της επί της προδημοσίευσης του οδηγού του προγράμματος “Ανακυκλώνω - Αλλάζω Θερμοσίφωνα” **»**

**Κύριε Υπουργέ,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) αποτελεί τον τριτοβάθμιο κοινωνικό και συνδικαλιστικό φορέα των ατόμων με αναπηρία και των οικογενειών τους στη χώρα, επίσημα αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας.

Με το παρόν έγγραφο η ΕΣΑμεΑ καταθέτει τις προτάσεις της επί της προδημοσίευσης του οδηγού του προγράμματος «Ανακυκλώνω - Αλλάζω Θερμοσίφωνα» και αναμένει να τις λάβετε υπόψη στον τελικό οδηγό.

Α) Κριτήριο Κ2: ΑμεΑ (και όπου επαναλαμβάνεται)

Η ΕΣΑμεΑ επισημαίνει ότι για τον υπολογισμό του κριτηρίου Κ2 που αφορά στα άτομα με αναπηρία και στις οικογένειές τους πρέπει να μειωθεί το ποσοστό αναπηρίας από 67% σε 50%.

Είναι γνωστό ότι τα άτομα με αναπηρία, χρόνιες παθήσεις και οι οικογένειές τους βρίσκονται στην πλειονότητά τους στο χείλος της φτωχοποίησης, καθώς η διαχρονική ανεργία και η στασιμότητα των επιδομάτων που λαμβάνουν τους εντάσσουν στις πλέον ευάλωτες κοινωνικές ομάδες. Η ενεργειακή κρίση έχει καταστήσει ακόμη πιο δύσκολες τις συνθήκες διαβίωσής τους. Για να κάνουν χρήση του προγράμματος «Ανακυκλώνω - Αλλάζω Θερμοσίφωνα» περισσότερα άτομα με αναπηρία το ποσοστό αναπηρίας που αναγράφεται στα κριτήρια πρέπει να είναι στο 50%.

Β) *Η ύπαρξη και το ποσοστό αναπηρίας συγκεκριμένου μέλους που δηλώνεται στην αίτηση (αιτούντα/αιτούσας ή εξαρτώμενου τέκνου), επιβεβαιώνεται με βάση τα στοιχεία που παρέχονται από το* ***Κέντρο Πιστοποίησης Αναπηρίας (ΚΕΠΑ*).**

Στη συγκεκριμένη διάταξη πρέπει να συμπληρωθεί επίσης ότι **η αίτηση επιβεβαιώνεται από τις γνωματεύσεις ατόμων που διαθέτουν γνωμάτευση με ποσοστό αναπηρίας 50% και άνω από Επιτροπές ΚΕΠΑ, ή Ανώτατες Υγειονομικές Επιτροπές, Στρατού (ΑΣΥΕ), Ναυτικού (ΑΝΥΕ), Αεροπορίας (ΑΑΥΕ), Ελληνικής Αστυνομίας και Πυροσβεστικού Σώματος σε ισχύ,** όπως ισχύει σε όλες τις παροχές, για παράδειγμα για την Κάρτα Αναπηρίας.

Ευελπιστώντας ότι θα ανταποκριθείτε θετικά στα δίκαια αιτήματά μας, σας ευχαριστούμε εκ των προτέρων.

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Β. Κούτσιανος**

**Πίνακας Αποδεκτών:**

* Γραφείο γ.γ. Φυσικού Περιβάλλοντος και Υδάτων, κ. Π. Βαρελίδη
* Γραφείο γ.γ. Χωρικού Σχεδιασμού και Αστικού Περιβάλλοντος, κ. Ευ. Μπακογιάννη
* Γραφείο γ.γ. Ενέργειας και Ορυκτών πρώτων υλών, κ. Α. Σδούκου
* Γραφείο υ.γ. υπουργείου Περιβάλλοντος και Ενέργειας, κ. Ν. Μιχαλόπουλου
* Οργανώσεις Μέλη Ε.Σ.Α.μεΑ.

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |